Χριστιανοδημοκρατικό Κόμμα Ελλάδος

Το Χριστιανοδημοκρατικό Κόμμα Ελλάδος (ΧΡΙ.Κ.Ε.) είναι ελληνικό χριστιανοδημοκρατικό πολιτικό κόμμα το οποίο ιδρύθηκε στις 23 Μαΐου 2013 από τον πρώην βουλευτή, Νίκο Νικολόπουλο.

 Ιστορικό 
Το Χριστιανοδημοκρατικό Κόμμα Ελλάδος προήλθε από το Χριστιανοδημοκρατικό Κίνημα (ίδρυση στις 10 Μαΐου 2013), του οποίου συντονιστής ήταν ο προερχόμενος από τη Νέα Δημοκρατία βουλευτής Αχαΐας και πρώην υπουργός, Νίκος Νικολόπουλος. Η ίδρυση του κόμματος έγινε στις 23 Μαΐου 2013. Το κόμμα, που σκοπεύει να αποτελέσει τη «νέα στέγη της μεγάλης κεντροδεξιάς παράταξης», ιδρύθηκε με βάση τις ιδρυτικές αρχές της Νέας Δημοκρατίας, όπως τις διατύπωσε ο Κωνσταντίνος Καραμανλής το 1979.Το Χριστιανοδημοκρατικό Κόμμα Ελλάδος παρουσίασε ο Ν. ΝικολόπουλοςΙδρύθηκε το «Χριστιανοδημοκρατικό Κόμμα Ελλάδος»

Στις 21 Νοεμβρίου 2013, ο βουλευτής του ΧΡΙ.Κ.Ε., εντάχθηκε στην νέα Κοινοβουλευτική Ομάδα την οποία συγκρότησαν οι ανεξάρτητοι βουλευτές του Ελληνικού Κοινοβουλίου. Το όνομα της Κοινοβουλευτικής Ομάδας είναι «Ανεξάρτητοι Δημοκρατικοί Βουλευτές».Και το όνομα αυτής «Ανεξάρτητοι Δημοκρατικοί Βουλευτές»

Στις 28 Ιανουαρίου 2014, σε εκδήλωση σε Πνευματικό Κέντρο της Αθήνας, ανακοινώθηκε από τον πρόεδρο του κόμματος η ανεξάρτητη υποψηφιότητά του για την Περιφέρεια της Αττικής. Ωστόσο,  αποσύρθηκε από επικεφαλής του συνδυασμού και το κόμμα υποστήριξε τον Πέτρο Μαντούβαλο.Ο Πέτρος Μαντούβαλος υποψήφιος για την Περιφέρεια Αττικής με το κόμμα του Βύρωνα Πολύδωρα

Το Μάρτιο του 2014, εν όψει των ευρωεκλογών, το Χριστιανοδημοκρατικό Κόμμα Ελλάδος συμμετείχε στο συνασπισμό Ένωση για την Πατρίδα και τον Λαό, που είχε ιδρυθεί νωρίτερα από τον Βύρωνα Πολύδωρα και το Χρήστο Ζώη. Μέλη του ΧΡΙ.Κ.Ε. συμμετείχαν στο ψηφοδέλτιο του συνδυασμού, ωστόσο, συγκεντρώνοντας το 1,04% της λαϊκής ψήφου, δεν εξέλεξε ευρωβουλευτή.

Η συνεργασία με την Ένωση για την Πατρίδα και τον Λαό δε συνεχίστηκε, καθώς τον Ιούνιο του ίδιου χρόνου, μετά από το πέρας της έκτακτης συνεδρίασης της Πολιτικής και Κεντρικής Διοικούσας Επιτροπής του Χριστιανοδημοκρατικού Κόμματος Ελλάδος, ανακοινώθηκε από τον πρόεδρό του Νίκο Νικολόπουλο η συνεργασία με τους Ανεξάρτητους Έλληνες για τη δημιουργία ενός ευρύτερου αντιμνημονιακού κεντροδεξιού συνασπισμού.

Στις βουλευτικές εκλογές του Ιανουαρίου και του Σεπτεμβρίου του 2015, στελέχη του Χριστιανοδημοκρατικού Κόμματος Ελλάδος συμμετείχαν στα ψηφοδέλτια των Ανεξαρτήτων Ελλήνων σε όλη την Ελλάδα, ενώ ο Νίκος Νικολόπουλος εξελέγη βουλευτής Αχαΐας και στις δύο εκλογικές αναμετρήσεις. Τελικά όμως διαγράφηκε από την κοινοβουλευτική ομάδα των ΑΝ.ΕΛ. στις 19 Νοεμβρίου 2015, λόγω διαφοροποίησης του από την κομματική γραμμή και η συνεργασία έληξε.Νικολόπουλος: Καταψήφισε το νομοσχέδιο, διεγράφη από την ΚΟ των ΑΝΕΛ - Δεν παραδίδει την έδρα

Τον Ιούνιο του 2018, ανακοινώθηκε η αυτόνομη κάθοδος του Χριστιανοδημοκρατικού Κόμματος στις ευρωεκλογές του 2019.Αυτόνομη κάθοδο στις ευρωεκλογές του 2019 ανακοίνωσε ο Νικολόπουλος Παρόλα αυτά, το κόμμα δε συμμετείχε, καθώς ο Νίκος Νικολόπουλος έθεσε υποψηφιότητα στις αυτοδιοικητικές εκλογές για δήμαρχος Πατρέων.Πάτρα: Υποψήφιος δήμαρχος ο Νίκος Νικολόπουλος – Ανέβηκε στο βήμα και ο γιος του βουλευτή!

Ενόψει των βουλευτικών εκλογών του 2019, ανακοινώθηκε η συνεργασία του κόμματος με την Ένωση Κεντρώων.https://www.sofokleousin.gr/synergasia-leventi-nikolopoulou-stis-ethnikes-ekloges Ωστόσο, δεν επετεύχθη η εκλογή βουλευτή.

Τον Φεβρουάριο του 2021 ανακοινώθηκε η ίδρυση των Ελεύθερων Ανθρώπων, νέου κόμματος με επικεφαλής τον δημοσιογράφο Γιώργο Τράγκα.«Ελεύθεροι Άνθρωποι»: Ο Γιώργος Τράγκας κάνει κόμμα Το Χριστιανοδημοκρατικό Κόμμα Ελλάδας, αποφάσισε τη συμμετοχή στην ίδρυση και την εκλογική συμπόρευση με τους Ελεύθερους Ανθρώπους.Νικολόπουλος για κόμμα Τράγκα: «Είναι για όσους διψούν για ελευθερία, δημοκρατία, δικαιοσύνη, ανεξαρτησία»Νίκος Νικολόπουλος: Επικεφαλής του νέου κόμματος «Ελεύθεροι Άνθρωποι» ο Γ. Τράγκας Λίγους μήνες αργότερα η συνεργασία με τους Ελεύθερους Ανθρώπους διαλύθηκε.Τράγκας: Αποχώρησε από το «Κίνημα Ελεύθεροι Άνθρωποι» και ο ΝικολόπουλοςΕκτός κόμματος Τράγκα ο Νίκος Νικολόπουλος

Τον Μάιο του 2022, ανακοινώθηκε η δημιουργία της κίνησης «Γαλάζιοι», από τον πρόεδρο του Χριστιανοδημοκρατικού Κόμματος Νίκο Νικολόπουλο και πρώην στελέχη των κυβερνήσεων Κώστα Καραμανλή του 2004 και Αντώνη Σαμαρά του 2012, με τον Νικολόπουλο να αναλαμβάνει την Γραμματεία Οργανωτικού και Τεκμηρίωσης.

Το Χριστιανοδημοκρατικό Κόμμα Ελλάδος αρχικά θα συμμετείχε στα ψηφοδέλτια των «Γαλάζιων» στις εκλογές του 2023, ωστόσο αργότερα αποφάσισε την αυτόνομη κάθοδο με την ονομασία «Έλληνες Χριστιανοδημοκράτες - Χριστιανοδημοκρατικό Κόμμα Ελλάδας». Εν τέλει ο Άρειος Πάγος δεν επέτρεψε την κάθοδο του κόμματος, αφού δεν πρόλαβε να δηλώσει εγκαίρως τα ψηφοδέλτια του, με τον Νίκο Νικολόπουλο να καταγγέλλει πως η σχετική ηλεκτρονική υπηρεσία υπολειτουργούσε εσκεμμένα και πως θα προβεί σε σχετικές μηνύσεις.

Οι λειτουργίες του κόμματος χαρακτηρίζονται μάλλον σκιώδεις, καθώς από το 2019 δεν διαθέτει ιστοσελίδα στο διαδίκτυο, ενώ δεν έχει δημόσια παρουσία πέραν των παρεμβάσεων του προέδρου του.

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2012 ΙΙ Νίκος Νικολόπουλος δε συμμετείχε δε συμμετείχε  Συμμετοχή στην Κ.Ο. ΑΝ.ΕΛ. 2015 Ι στήριξε τους ΑΝ.ΕΛ. στήριξε τους ΑΝ.ΕΛ.  Συμμετοχή στην Κ.Ο. ΑΝ.ΕΛ. 2015 ΙΙ  Συμμετοχή στην Κ.Ο. ΑΝ.ΕΛ. 2019 70.161 1,24%  9ο κόμμαΕκτός Βουλής

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2014 Νίκος Νικολόπουλος 59.341(Ε.ΠΑ.Λ.) 1,04%(Ε.ΠΑ.Λ.)  11η -

 Παραπομπές 

 Εξωτερικοί σύνδεσμοι 


Κατηγορία:Ελληνικά πολιτικά κόμματα
Κατηγορία:Φιλελεύθερα-Συντηρητικά κόμματα
Κατηγορία:Χριστιανοδημοκρατικά κόμματα